stanford-oval/wikipedia huggingface dataset:
Lampriní

| Lampriní Λαμπρινή |
| --- | --- |
 Kaupungin kartta, jossa Lampriní korostettuna.
Kaupunki:  Ateena, Attika, Kreikka
Suuralue:  5.
Koordinaatit:  38°01′25″N, 23°44′49″E
Lähialueet:  Galátsi, Kypriádou, Rizoúpoli
Lampriní (kreik. Λαμπρινή) on kaupunginosa Ateenassa Kreikassa. Se sijaitsee Ateenan pohjoisosissa ja kuuluu kaupungin 5. suuralueeseen. Osa Lamprinísta sijaitsee Galátsin kaupungin puolella.
Kaupunginosan luoteispuolella sijaitsee Rizoúpolin kaupunginosa, lounaispuolella Kypriádou ja itäpuolella Galátsin kaupunki.
Ateenan kaupunginosat ja alueet
Aérides
Ágios Artémios
Ágios Elefthérios
Ágios Loúkas
Ágios Nikólaos
Ágios Panteleímonas
Akadimía
Akadimía Plátonos
Akrópoli
Ampelókipoi
Anafiótika
Anáktora
Asteroskopeío
Attikí
Chílton
Elaiónas
Ellinoróson
Erythrós Stavrós
Evangelismós
Exárcheia
Filopáppou
Girokomeío
Gkázi
Gkráva
Gkýzi
Goudí
Goúva
Ilísia
Kallimármaro
Kansallispuutarha
Kerameikós
Klafthmónos
Kolokynthoú
Kolonáki
Kolonós
Koukáki
Kountouriótika
Kynosárgous
Kypriádou
Kypséli
Lampriní
Lófos Skouzé
Lykavittós
Makrygiánni
Metaxourgeío
Mets
Monastiráki
Néa Filothéi
Neápoli
Néos Kósmos
Omónoia
Pagkráti
Patísia
Pedíon Áreos
Pefkákia
Petrálona
Pláka
Plateía Amerikís
Plateía Koliátsou
Plateía Koumoundoúrou
Plateía Mavíli
Plateía Viktorías
Polýgono
Profítis Daniíl
Profítis Ilías
Promponás
Psyrí
Rizoúpoli
Rouf
Sepólia
Stathmós Larísis
Sýntagma
Thiseío
Thymarákia
Treis Géfyres
Váthi
Votanikós
Záppeio
Mansaaren punta

Mansaaren penny vuodelta 1839
Mansaaren punta (engl. Manx pound; manksiksi Punt manninagh) on Mansaarella käytössä oleva rahayksikkö, joka on sidottu Englannin puntaan. Se jakaantuu 100 pennyyn. Ensimmäiset Mansaaren punnat laskettiin liikkeelle vuonna 1668.
Kaikki kierrossa olevat kolikot voi tilata Mansaaren postilaitokselta.
Malta Eurovision laulukilpailussa

| Malta |
| --- | --- |

Paikallinen TV-asema:  PBS
Esiintymiset
Esiintymiskerrat:  35
Ensiesiintyminen:  1971
Paras sijoitus:  2. (2002, 2005)
Huonoin sijoitus:  24. (2006)
Paras pistemäärä:  255 (2021)
Huonoin pistemäärä:  1 (2006)
Viimeinen sija:  3 (1971, 1972, 2006)
Malta osallistui ensimmäistä kertaa euroviisuihin vuonna 1971. Muutamat ensivuodet maa menestyi kuitenkin erittäin heikosti, ja sen takia maa vetäytyi kisoista vuonna 1975. Malta palasi kisoihin vuonna 1991. Maa ei ole voittanut kertaakaan, mutta se on parhaimmillaan sijoittunut toiseksi vuosina 2002 ja 2005. Vuonna 2003 (toiseksi viimeinen) maalla kuitenkin meni paljon huonommin. Vuonna 2006 maa sijoittui viimeiseksi, eikä kahtena sen jälkeisenä vuonna päässyt ollenkaan finaaliin. Vuonna 2009 maata edusti Chiara, joka oli aikaisemmin sijoittunut toiseksi ja kolmanneksi, mutta nyt sijoitus oli kahdeskymmenestoinen.
Eurovision laulukilpailun 2024 fanikatsomon mainoksia Valletassa.
Kaksi ensimmäistä kappalettaan Malta esitti maltan kielellä. Loput on laulettu englanniksi, mutta vuoden 2000 viisussa oli myös muutama lause maltaa.
Sijoitukset

| Vuosi | Esittäjä(t) | Laulu | Pisteet | Sijoitus |
| --- | --- | --- | --- | --- |
| 1971 | Joe Grech | Marija L-Maltija | 52 | 18 |
| 1972 | Helen & Joseph | L-Imħabba | 48 | 18 |
| 1975 | Renato | Singing This Song | 32 | 12 |
| 1991 | Paul Giordimaina & Georgina | Could It Be | 106 | 6 |
| 1992 | Mary Spiteri | Little Child | 123 | 3 |
| 1993 | William Mangion | This Time | 69 | 8 |
| 1994 | Chris & Moira | More Than Love | 97 | 5 |
| 1995 | Mike Spiteri | Keep Me In Mind | 76 | 10 |
| 1996 | Miriam Christine | In A Woman's Heart | 68 | 10 |
| 1997 | Debbie Scerri | Let Me Fly | 66 | 9 |
| 1998 | Chiara | The One That I Love | 165 | 3 |
| 1999 | Times 3 | Believe 'n Peace | 32 | 15 |
| 2000 | Claudette Pace | Desire | 73 | 8 |
| 2001 | Fabrizio Faniello | Another Summer Night | 48 | 9 |
| 2002 | Ira Losco | 7th Wonder | 164 | 2 |
| 2003 | Lynn Chircop | To Dream Again | 4 | 25 |
| 2004 | Julie & Ludwig | On Again...Off Again | 50 | 12 |
| 2005 | Chiara | Angel | 192 | 2 |
| 2006 | Fabrizio Faniello | I Do | 1 | 24 |
| 2007 | Olivia Lewis | Vertigo | 15 | Semifinaalissa sijoitus 25 |
| 2008 | Morena | Vodka | 38 | Semifinaalissa sijoitus 14 |
| 2009 | Chiara | What If We | 31 | 22 |
| 2010 | Thea Garrett | My Dream | 45 | Semifinaalissa sijoitus 12 |
| 2011 | Glen Vella | One Life | 54 | Semifinaalissa sijoitus 11 |
| 2012 | Kurt Calleja | This Is the Night | 41 | 21 |
| 2013 | Gianluca | Tomorrow | 120 | 8 |
| 2014 | Firelight | Coming Home | 32 | 23 |
| 2015 | Amber | Warrior | 43 | Semifinaalissa sijoitus 11 |
| 2016 | Ira Losco | Walk on Water | 153 | 11 |
| 2017 | Claudia Faniello | Breathlessly | 55 | Semifinaalissa sijoitus 16 |
| 2018 | Christabelle | Taboo | 101 | Semifinaalissa sijoitus 13 |
| 2019 | Michela | Chameleon | 107 | 14 |
| 2020 | Destiny | All Of My Love | Euroviisut peruttiin koronaviruspandemian vuoksi. | Euroviisut peruttiin koronaviruspandemian vuoksi. |
| 2021 | Destiny | Je me casse | 255 | 7 |
| 2022 | Emma Muscat | I Am What I Am | 47 | Semifinaalissa sijoitus 16 |
| 2023 | The Busker | Dance (Our Own Party) | 3 | Semifinaalissa sijoitus 15 |
| 2024 | Sarah Bonnici | Loop | 13 | Semifinaalissa sijoitus 16 |
Kapellimestarit

Vuosina 1956–1998 Eurovision laulukilpailussa lauluja säesti suuri viihdeorkesteri jousineen, puhaltimineen ja komppiryhmineen. Jokainen maa lähetti kilpailuun oman kapellimestarin, joka vastasi laulun sovituksesta ison orkesterin säestämänä. Maltan kappale esitettiin ilman orkesterisäestystä vuonna 1998.
| 0 | 1 | 2 | 3 |
| --- | --- | --- | --- |
Maltan kapellimestarit 1971–1997
| Vuosi | Nimi |  |  |
| 1971 | Anthony Chircop |  |  |
| 1972 | Charles Camilleri |  |  |
| 1975 | Vince Tempera |  |  |
| 1991 | Paul Abela |  |  |
| 1992 | Paul Abela |  |  |
| 1993 | Joseph Sammut |  |  |
| 1994 | Anthony Chircop |  |  |
| 1995 | Ray Agius |  |  |
| 1996 | Paul Abela |  |  |
| 1997 | Ray Agius |  |  |
Kylmäverisesti

| Kylmäverisesti: Totuudenmukainen kuvaus eräästä joukkomurhasta ja sen seurauksista> In Cold Blood: A True Account of a Multiple Murder and Its Consequences.Alkuperäisteos |
| --- | --- |
Kirjailija:  Truman Capote
Kieli:  englanti
Genre:  dokumenttiromaani rikokset
Kustantaja:  Random House
Julkaistu:  1966
Sivumäärä:  343
ISBN:  0-679-74558-0
Suomennos
Suomentaja:  Tauno Tainio
Kansitaiteilija:  Laura Lyytinen
Kustantaja:  Tammi
Julkaistu:  1966
Ulkoasu:  nidottu
Sivumäärä:  348
ISBN:  951-31-1976-9
Löydä lisää kirjojaKirjallisuuden teemasivulta
Kylmäverisesti (engl. In Cold Blood) on yhdysvaltalaisen kirjailija Truman Capoten vuonna 1966 julkaistu kirja. Teoksen on suomentanut Tammelle 1966 Tauno Tainio.
Kirja kertoo yksityiskohtaisesti vuonna 1959 Kansasin Holcombissa tapahtuneesta maanviljelijä Herbert Clutterin, hänen vaimonsa ja heidän kahden lapsensa murhasta. Kun Capote sai tietää tästä nelinkertaisesta murhasta ennen tekijöiden pidätystä, hän päätti matkustaa Kansasiin ja kirjoittaa kirjan kyseisestä rikoksesta. Yhdessä lapsuudenystävänsä, kirjailija Harper Leen kanssa Capote haastatteli paikkakunnan asukkaita sekä rikostutkijoita saaden useita tuhansia sivuja muistiinpanoja. Murhaajat, Richard ”Dick” Hickock ja Perry Smith, pidätettiin pian teon jälkeen, ja Capote käytti kuusi vuotta teoksen kirjoittamiseen.
Teoksen juoni kertoo monimutkaisen psykologisen tarinan kahdesta rikollisesta ja heidän tekemästään joukkomurhasta, johon he eivät olisi pystyneet yksin. Tämän lisäksi Capoten kirja kuvailee yksityiskohtia uhrien elämästä sekä rikoksen vaikutusta yhteisöön, jossa he elivät.
Clutterin perheen murha

Herb Clutter oli vakaumuksellinen metodisti, joka oli luonut menestyvän maatilan vaatimattomista lähtökohdista. Hän työllisti 18 työntekijää ja entiset työntekijän arvostivat ja kunnioittivat häntä reilun kohtelun sekä hyvien palkkojen ansiosta. Hänen neljä lastaan, kolme tyttöä ja poika, olivat arvostettuja henkilöitä yhteisössään. Kaksi vanhinta lasta, Eveanna ja Beverly, olivat muuttaneet lapsuudenkodistaan ja aloittaneet itsenäisen elämän. Kaksi nuorinta lasta, Nancy (16) ja Kenyon (15), opiskelivat high schoolissa ja asuivat yhä kotona. Clutterin vaimo, Bonnie, paikallisen puutarhakerhon jäsen, sairasti kliinistä depressiota sekä fyysisiä sairauksia lasten syntymästä lähtien, vaikka eloonjääneet perheenjäsenet ovat kiistäneet sen.
Kaksi Kansasin State Penitentiary -vankilasta ehdonalaiseen vapauteen päässyttä entistä vankia, Rickhard Hickock ja Perry Smith, tekivät ryöstön ja murhat 15. marraskuuta 1959. Richard Hickock oli kuullut vankilatoveriltaan Floyd Wellsiltä, joka oli työskennellyt Clutterin maatilalla, että Herbert Clutter säilytti suuria rahasummia tilansa kassakaapissa mutta hän ei ollut varma asiasta. Myöhemmin Hickock otti yhteyttä Smithiin tarkoituksenaan tehdä ryöstö yhdessä hänen kanssaan. Vankilassa Hickock kehitti idean tehdä ryöstö jättämättä todistajia ja aloittaa uusi elämä Meksikossa ryöstetyillä rahoilla. Tieto rahoista osoittautui vääräksi, koska Herbert Clutter ei käyttänyt käteistä, ei omistanut kassakaappia ja teki liiketoimensa käyttäen shekkejä pystyäkseen seuraamaan paremmin rahasiirtoja.
Matkustettuaan Kansasiin lauantaina 14. marraskuuta 1959 ja huomattuaan että Cluttereiden kotona ei ole rahaa, Smith leikkasi Herb Clutterin kaulan ja sen jälkeen ampui häntä päähän. Sen jälkeen Kenyon, Nancy ja Bonnie murhattiin, jokainen yhdellä päähän ammutulla haulikon laukauksella.
Smith väitti suullisessa tunnustuksessaan Hickockin murhanneen kaksi naista. Kuitenkin pyydettäessä tunnustuksen allekirjoitusta Smith kieltäytyi.
Hän halusi itse ottaa vastuun jokaisesta neljästä murhasta koska hän sanoi ”olevansa pahoillaan Dickin äidin puolesta”. Hickock väitti aina Smithin tehneen kaikki murhat.
Hickock ja Smith pidätettiin Las Vegasissa noin kuusi viikkoa murhien jälkeen. Oikeudenkäynnissä he vetosivat tilapäiseen mielenhäiriöön, mutta paikalliset lääkärit tutkivat syytetyt ja totesivat heidän olevan täydessä ymmärryksessä. Vietettyään viisi vuotta kuolemansellissä Smith ja Hickock teloitettiin hirttämällä keskiyön jälkeen 14. huhtikuuta 1965. Hirsipuu jolla heidät hirtettiin on nykyisin osa Kansas State Historical Societyn kokoelmaa.
Capoten tutkimus

Marraskuussa 1959 New York Times julkaisi seuraavan uutisen murhien johdosta:
»--Varakas vehnän viljelijä, hänen vaimonsa ja heidän kaksi nuorta lastaan löydettiin kuoliaaksi ammuttuina tänään heidän kodistaan. Heidät oli surmattu lähietäisyydeltä ammutuilla haulikon laukauksilla sitomisen jälkeen ...  Paikalla ei ole kamppailujälkiä eikä mitään ole varastettu. Puhelinlinjat oli katkaistu.» 
(New York Times 16. marraskuuta 1959)
Tämä artikkeli sai Capoten kiinnostumaan ja matkustamaan Kansasiin tutkimaan murhia. Saadakseen paikallisten asukkaiden luottamuksen Capote otti mukaansa lapsuudenystävänsä Harper Leen, joka myöhemmin voitti Pulitzer-palkinnon. Capote teki aiheesta laajan tutkimuksen kooten 8 000 sivua muistiinpanoja. Murhaajien pidätyksen ja tuomion jälkeen Truman Capote henkilökohtaisesti haastatteli sekä Smithiä että Hickockia. Erityisesti Smith kiehtoi Capotea; kirjassa hänet on kuvattu murhaajista herkempänä ja syyllisyydentuntoisempana. On esitetty huhuja Smithin ja Capoten välisestä romanttisesta suhteesta. Kirja ei ollut valmis, kun Smith ja Hickock teloitettiin.
Kirjan julkaisu

Aluksi teos julkaistiin neliosaisena jatkokertomuksena The New Yorker -lehdessä 25. syyskuuta 1965 alkaen. Tarina oli välittömästi ilmestymisensä jälkeen sensaatio, erityisesti Kansasissa, missä lehden painos myytiin loppuun välittömästi. Teos julkaistiin ensimmäisen kerran kirjana Random Housen kustantamana tammikuussa 1966.
Sovituksia

Kirjan tarinasta tehtiin vuonna 1967 Richard Brooksin ohjaama mustavalkoinen elokuva Kylmäverisesti. Robert Blake esitti Perry Smithiä ja Scott Wilson Hickockia. John Forsythe nähtiin murhia tutkineen etsivän Al Deweyn roolissa. Elokuva sai neljä Oscar-ehdokkuutta. Tarinasta tehtiin myös vuonna 1996 televisioon minisarja, jonka pääosissa olivat Anthony Edwards ja Eric Roberts.
Capoten kokemuksista tarinan kirjoittamisesta ja hänen kiinnostuksestaan murhiin on tehty kaksi elokuvaa. Capote-elokuvassa (2005) pääosassa nähtiin Philip Seymour Hoffman, joka voitti parhaan miespääosan Oscar-palkinnon Truman Capoten roolista. Elokuva sai myönteisiä arvosteluja ja oli ehdolla myös neljään muuhun Oscar-palkintoon. Vuotta myöhemmin elokuvassa Infamous Toby Jones esitti Capotea ja Sandra Bullock Harper Leetä.
Rockyhtye Smoking Popes teki kappaleen ”The Corner” vuonna 2008 ilmestyneelle albumilleen Stay Down, joka kokonaisuudessaan pohjautuu Capoten kirjaan.
Aiheesta muualla

Pertti Avola: Erään murhan anatomia (Arkistoitu – Internet Archive). Helsingin Sanomat 27.3.2006.
Kylmäverisesti, Osa 1: ”Viimeiset jotka näkivät heidät elossa” Kirjan 1. osa New Yorker -lehden sivulla (englanniksi)
Osa 2: ”Tuntemattomat henkilöt” (englanniksi)
Osa 3: ”Vastaus” (englanniksi)
Osa 4: ”Nurkka” (englanniksi)
Writing history: Capote's novel has lasting effect on journalism (englanniksi)
Capote's Legacy: The Challenge of Creativity and Credibility in Literary Journalism (englanniksi)
In Cold Blood, a Legacy in Photos (Arkistoitu – Internet Archive) (englanniksi)
Valokuvia kirjan 1. painoksesta (englanniksi)
Teos Literapedia-sivustolla (Arkistoitu – Internet Archive) (englanniksi)
George Plimptonin tekemä Capoten haastattelu vuodelta 1966 (englanniksi)
Clutterin perheen koti. Talo on yksityisomistuksessa eikä ole avoinna yleisölle. Kuva maaliskuulta 2009.
Maria Magdaleenan kirkko (Tukholma)

| Maria Magdaleenan kirkko Maria Magdalena kyrka |
| --- | --- |

Kirkkokunta:  Ruotsin kirkko
Hiippakunta:  Tukholman hiippakunta
Seurakunta:  Maria Magdaleenan seurakunta
Rakentamisvuosi:  1625
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Kirkon kuorin sisäosa.
Maria Magdaleenan kirkko (ruots. Maria Magdalena kyrka) sijaitsee Södermalmissa, Tukholmassa. Se valmistui vuonna 1625 ja on siten Södermalmin vanhin kirkko. Kirkko on nimetty Magdalan Marian mukaan ja se kuuluu nykyään Maria Magdaleenan seurakunnalle. Paikalla on aikaisemmin sijainnut 1350-luvulla valmistunut siunauskappeli, joka purettiin vuonna 1527 kuningas Kustaa Vaasan käskystä ja jonka raunioille nykyinen kirkko on rakennettu.
Kirkko sijaitsee Bellmansgatanin ja Hornsgatanin rajalla, Mariatorgetin ja Slussenin välissä. Nicodemus Tessin vanhempi ja Nicodemus Tessin nuorempi suunnittelivat ja rakennuttivat sen. Rakennustyöt aloitettiin vuonna 1588 Juhana III:n käskystä, mutta työt keskeytettiin hänen kuolemansa takia ja valmis kirkko vihittiin käyttöön vasta vuonna 1634.
Kirkko oli yksi niistä 300 rakennuksesta, jotka paloivat 19. heinäkuuta 1759, ja Carl Johan Cronstedtin johtama entisöinti valmistui vuonna 1763. Hän suunnitteli nykyisen rokokoo-tyylisen sisustuksen. Esimerkiksi vuyodelta 1763 oleva rokokoota edustava saarnastuoli on hänen suunnittelemansa. Arkkitehti Carl Fredrik Adelcrantz suunnitteli vuonna 1774 valmistuneen urkuparven. Carl Fredrik Sundvallin suunnittelema uusklassistista tyylisuuntaa edustava torni rakennettiin 1824. Tornin sisällä on paljon vanhempi kappeli, joka lienee valmistunut vuoden 1430 tienoilla. Ensimmäinen maininta Maria Magdaleenan kappelista on vuodelta 1352.
Viimeisin sisätilojen restaurointi tehtiin 1927 ja ulkopuolella tehtiin parannuksia 1986.
Hautausmaa

Kirkkomaata reunustavassa siipirakennuksessa on 26 hautakuoria vuosien 1709 ja 1777 väliseltä ajalta.
Kirkkomaalla ovat myös runoilijoiden Erik Johan Stagneliuksen, Evert Tauben, Johan Runiuksen, Carl August Nicanderin ja Lasse Lucidorin haudat. Evert Tauben hautakivi on koristettu hänen vaimonsa Astri Tauben tekemällä rintakuvalla. Kirkossa on Carl Michael Bellmanin muistotaulu. Hänen isoisänsä Michael Hermonius oli Maria Magdaleenan kirkon kirkkoherra.
Aiheesta muualla

Wikimedia Commonsissa on kuvia tai muita tiedostoja aiheesta .
Bebyggelseregistret (ruotsiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Maria Magdalena kyrka, Stockholm
Käännös suomeksi
Lamprias

Lamprias (m.kreik. Λαμπρίας) on antiikin kreikkalainen nimi, joka esiintyy kolmesti filosofi ja elämäkertakirjailija Plutarkhoksen suvussa:
Lamprias, Plutarkhoksen isoisä
Lamprias, Plutarkhoksen toinen veli, peripateettiseen koulukuntaan kuulunut filosofi
Lamprias, Plutarkhoksen poika, jonka nimiin on pantu hänen isänsä teosten luettelo
Mansa

| Mansa |
| --- | --- |

 Mansa
 Koordinaatit: 11°12′S, 28°53′E 
Valtio:   Sambia
Maakunta:  Luapulan maakunta
Väkiluku (2010)  ():  78 153
Aikavyöhyke:  UTC+2
Infobox OKVirheellinen NIMI-arvo: 
Mansa on kaupunki Pohjois-Sambiassa. Se on Luapula Provincen pääkaupunki. Vuoden 2000 väestönlaskennan mukaan Mansan asukasluku oli 41 059 ja vuoden 2010 väestönlaskennan mukaan 78 153.
Aiheesta muualla

Kuvia tai muita tiedostoja aiheesta Mansa Wikimedia Commonsissa
Kylpylä

Széchenyin kylpylä Unkarin Budapestissa.
Kylpylä on paikka, jossa oleskellaan vesialtaissa virkistäytymisen tai terveyden takia. Kylpylöissä käyminen on sosiaalista toimintaa. Tarjolla on yleensä myös monenlaisia hoitoja, kuten hierontaa sekä kasvo-, vartalo-, käsi- ja jalkahoitoja. Ensimmäiset kylpylät perustettiin kuumien lähteiden tai mineraalipitoisten vesien äärelle.
Perinteisiä kylpyläkulttuuripaikkoja ovat olleet Japani ja muinainen Rooman valtakunta. Antiikin Rooman kylpylöistä käytettiin nimitystä termit. Rooman vallan aikana rakennettiin käytännössä jokaisesta valtakunnan kaupungista kylpylä tai kylpylöitä. Monet kaupungit, kuten Tivoli Italiassa tai Bath Englannissa, ovat syntyneet ja kasvaneet juuri kylpylänsä ansiosta.
Islaminuskoiset maat perivät Rooman valtakunnan kylpyläperinteet, mistä alkoi esimerkiksi Turkin ja Marokon kylpemisen ja kylpylöiden pitkä historia. Roomalaisen kylpyläperinteen perillisiä on esimerkiksi turkkilainen sauna eli hamam. Muslimien Espanjan-valloituksella 700-luvulla ja myöhemmällä Itä-Euroopan valloituksella oli merkitystä myös paikalliseen kylpyläkulttuuriin.
Uuden ajan alussa kylpyläperinne kuihtui, sillä niissä levisivät kulkutaudit ja kuppa. Osansa kylpylöiden häviämisessä on ollut protestanttisella moraalikäsityksellä. Myöhemmin uudella ajalla ja erityisesti teollisen vallankumouksen luoman uuden vauraan keskiluokan myötä alkoi kylpylöiden uusi nousukausi.
Suomessa sauna on hoitanut kylpylän sosiaalista ja kulttuurillista tarvetta. 1830-luvulta alkaen Suomeen alkoi kuitenkin syntyä keskieurooppalaisten esikuvien mukaisia kylpylöitä. Monet niistä perustettiin vanhojen tunnettujen terveyslähteiden äärelle. Niiden kukoistusaikaa olivat 1800-luvun loppupuoli ja 1900-luku toiseen maailmansotaan saakka.
Monista vanhoista suomalaiskylpylöistä tuli sotien jälkeen parantoloita ja sotaveteraanien kuntoutuskeskuksia. Uudentyyppisiä kylpylöitä syntyi 1970-luvulla, kun veteraaneja alettiin kuntouttaa julkisin varoin vuodesta 1977 ja lakisääteisesti vuodesta 1983. 1980-luvulta alkaen alkoivat tulla muotiin viihdekylpylät, jotka tarjoavat ajanvietettä lapsiperheille. Niiden rinnalle on syntynyt nykyaikainen spa-kulttuuri. Samalla monia perinteisiä kunnallisia uimahalleja on muutettu pienoiskylpylöiksi.
Suomalaisia kylpylöitä

Allas Sea Pool, Helsinki
Ametistikylpylä, Luosto, Sodankylä
Hotelli Anttolanhovi, Mikkeli
Scandic Aulanko, Hämeenlinna
Sokos Hotel Bomba, Nurmes
Caribia, Turku
Flamingo Spa, Vantaa
Fontanella, Siilinjärvi
Haikon kartano, Porvoo
Ikaalinen Spa
Imatran kylpylä
Juntusen kylpylä, Lahti
Järvisydän, Rantasalmi
Kalajoki Resort, Kalajoki
Kartanokylpylä Kaisankoti, Espoo
Kasnäsin kylpylähotelli, Kemiönsaari
Katinkulta, Sotkamo
Hotelli Keurusselkä, Keuruu
Kiannon Kuohut, Suomussalmi
Kiiskisen luontaisparantola, Piikkiö
Korpikoti, Pello (1951–1984)
Kuusamon Tropiikki, Kuusamo
Härmän Kylpylä, Kauhava
Koli Relax Spa, Lieksa
Kumpeli Spa, Heinola
Kunnonpaikka, Siilinjärvi
Scandic Laajavuori, Jyväskylä
Lappeenrannan Kylpylä, Lappeenranta
Levi Hotel Spa, Kittilä
Lapland Hotel Luostotunturi, Sodankylä
Luontola, Nummela
Långvik Congress Wellness Hotel, Kirkkonummi
Mariebad, Maarianhamina
Hotelli Mesikämmen, Ähtäri
Mon Repos, Koskenpää
Naantalin Kylpylä
Nokian Eden
Oulun Eden (1989–2021)
Pajarinhovin kylpylä, Kitee
Peurunka, Laukaa
Päiväkumpu, Lohja
Rauhalahti, Kuopio
Regatta Spa, Hanko
Rokua Health & Spa Hotel, Utajärvi
Ruissalon kylpylä, Turku
Runnin kylpylä, Iisalmi
Lapland Hotel Saaga, Kolari
Holiday Club Saariselkä, Inari
Holiday Club Saimaa, Lappeenranta
Holiday Club Salla
Sanifani, Kalajoki
Santasport Resort, Rovaniemi
Siuntion kylpylä, Siuntio
Spahotel Casino, Savonlinna
Summassaari, Saarijärvi
Holiday Club Tampereen kylpylä, Tampere
Toivonlinna, Piikkiö
Tropiclandia, Vaasa
Vesileppis, Leppävirta
Yyterin kylpylähotelli, Pori
Eurooppalaisia kylpylöitä ja kylpyläkaupunkeja

Belgia: Spa
Englanti: Bath
Islanti: Reykjavík
Italia: Bagno Vignoni
Saksa: Baden-Baden, Badenweiler, Wiesbaden
Sveitsi: Bad Ragaz, Baden, Brigerbad, Davos, Leukerbad, Sankt Moritz, Yverdon-les-Bains
Tšekki: Karlovy Vary
Unkari: Budapest
Viro: Haapsalu, Laulasmaa, Pärnu
Aiheesta muualla

Kuvia tai muita tiedostoja aiheesta Kylpylä Wikimedia Commonsissa
Lista kaikista Suomen kylpylöistä ET-lehti, 2017
Kylpylähotelli Eden Nokialla.
Mali kesäolympialaisissa 2000

Mali osallistui Sydneyn kesäolympialaisiin vuonna 2000 viiden urheilijan joukkueella. Maan urheilijat osallistuivat judoon, uintiin ja yleisurheiluun. Maan lipunkantajana avajaisissa toimi judoka Brahima Guindo.
Osallistujat > Judo

Brahima Guindo - Miesten alle 81 kg
Osallistujat > Uinti

Bakary Sereme - Miesten 50 metrin vapaauinti
Mariam Keita - Naisten 100 metrin rintauinti
Osallistujat > Yleisurheilu

Youssouf Simpara - Miesten 100 metrin juoksu
Kadiatou Kamara - Naisten 100 metrin juoksu
Lahti (romaani)

| Lahti |
| --- | --- |

Kirjailija:  Arto Salminen
Kieli:  suomi
Genre:  satiiri
Kustantaja:  WSOY
Julkaistu:  2004
ISBN:  951-0-29391-1

Edeltävä:  Ei-kuori
Seuraava:  Kalavale (kansalliseepos)
Löydä lisää kirjojaKirjallisuuden teemasivulta
Lahti on Arto Salmisen vuonna 2004 ilmestynyt romaani.
Juoni

Marko on armeijassa Lahden Hennalassa. Hän ilmoittautuu vapaaehtoiseksi harjoitukseen, jossa sikoja lahdataan metsässä jossain Hollolan takana. Tarkoituksena on harjoitella sodan logistiikkaa. Harjoituksen kuvaus on osin omaelämäkerrallinen. Markon pienyrittäjäisää ”lahdataan” myös. K- ja S-ryhmä ovat vallanneet maan ja lämpöpuhallintukkurilta loppuvat aseet.
Teemat

Salminen rinnastaa romaanissa ihmisen ja sian. Siat kelpaavat harjoituskappaleiksi ammuttaviksi ja hoidettaviksi, koska ne muistuttavat ihmistä. Harjoituksessa Markolle selviää sodankäynti logistiikkana, jonka lopputuote on ruumis. Kaatuneiden määrää ei voi ennakoida, mutta ennustevirheen hajonta ei saisi vaikuttaa toimitusajan hajontaan. Eversti Täyssinä kertoo myös luodin matkan louhittavasta malmista venäläissotilaan päähän ja tulkitsee, että risapaitainen neekeri ei turhaan raatanut kaivoksessa.
Markon isä ymmärtää kapitalismin noudattavan sodan periaatteita. Hän näkee kaverinsa Kala-Ykän pärjäävän vielä varastamalla, minkä tämä oikeuttaa sillä, että kaikki tavarat ovat varastettuja. Markon isä ei tähän suostu vaan ostaa kaksi metriä köyttä hirttäytyäkseen.
Markon toverit ovat nimiltään Hiitola ja Äyräpää. Vihjataan, että menetyksiä tulee jatkossakin.
Vastaanotto

Putte Wilhelmsson pitää arviossaan Salmista John Steinbeckiin rinnastuvana suurena humanistina, joka ei kuitenkaan kaunistele, ei moralisoi eikä näe tarvetta kuvata sorrettuja vähemmän turmeltuneina kuin sortajia. Wilhelmssonin mukaan "Lahti on sivumäärältään vähäinen, koska Salmisen tasoinen tekijä ei enempää tarvinnut".